OpenLLM-France/wikimedia huggingface dataset:
# Mamia III Dadiani

Mamia III Dadiani fou mtavari de Mingrèlia del 1512 al 1532. Va succeir el seu pare Liparit II Dadiani. Va morir el 1532 i el va succeir el seu fill Levan I Dadiani. Un altre fill, Dathuli (Batul) Dadiani estava casat amb Thamar (que després es va casar amb Jordi III Dadiani de Mingrèlia) germana de la reina Rusudan i filla del Príncep Shirvashidze d'Abkhàzia.

## Referències

* Assiatiani, Nodar; Bendianachvili, Alexandre. Histoire de la Géorgie. París: Harmattan, 1997. ISBN 2-7384-6186-7.

## Enllaços externs

* Dinastia Dadiani Arxivat 2011-08-11 a Wayback Machine..
* Genealogia
# Fonts del municipi de Castellar de la Ribera

La llista de fonts del municipi de Castellar de la Ribera comprèn les fonts de Castellar de la Ribera, al Solsonès.

## Llista de fonts

* Font de la Teula. La font de la Teula és a tres quilòmetres de la parròquia de Clarà i a uns 800 m de la casa "Cal Santpare". Es troba rodejada de pins i roures. Durant l'hivern emana gran quantitat d'aigua i a l'estiu pot arribar a deixar de rajar. L'aigua de la font de la Teula és coneguda per les seves propietats guaridores. 41° 59′ 51.71″ N, 1° 25′ 44.44″ E﻿ / ﻿41.9976972°N,1.4290111°E﻿ / 41.9976972; 1.4290111
* Font de Bescaí
* Font de Cal Badoc
* Font de Cal Bernat
* Font de Cal Mas
* Font de Cal Rossinyol
* Font de Cal Santpare
* Font de Cària
* Font de Casagolda
* Font de Junyeny
* Font de la Casanova
* Font de la Caseta de la Mosella
* Font de la Foradada
* Font de la Maria del Camp
* Font de la Masia
* Font de la Teula de Marmí
* Font de la Teula (Matavaques)
* Font de la Trilla
* Font de la Vila
* Font de l'Albert
* Font de l'Alserà
* Font de l'Ariet
* Font de les Cases
* Font de les Cots
* Font de les Tàpies
* Font de l'Obaga
* Font de l'Ocata
* Font de l'Oliera
* Font de Pampe
* Font de Pinyana
* Font de Pujantell
* Font de Saltdelpí
* Font de Sant Joan
* Font de Sant Tomàs
* Font de Torremorell
* Font de Trota
* Font de Viladrich
* Font del Bové
* Font del Coll
* Font del Mujal
* Font del Peó
* Font del Pla
* Font del Puitot
* Font del Pujol
* Font del Raget
* Font del Solà
* Font del Tobaco
* Font del Torn
* Font dels Abeuradors
* Font Freda
* Font Salada
* Font Salada de les Grioles
* Fontetes de Sant Tirs
* Fontetes del Llort
* La peixera del Nogué
* Les Fontetes del Pla
* Pou de la Cossa
* Pou de Vilatobà
* Pou del Llort
* Font de Sant Pere de Castellar

## Referències

* ↑ Aquesta font no figura a L'AIGUA DEL SOLSONÈS però sí als mapes digitals d'escales 1:25.000 i inferiors de l'Institut Cartogràfic de Catalunya
* ↑ Aquesta font no figura a L'AIGUA DEL SOLSONÈS però sí als mapes digitals d'escales 1:25.000 i inferiors de l'Institut Cartogràfic de Catalunya

## Bibliografia

* L'AIGUA DEL SOLSONÈS - Consell Comarcal del Solsonès, 2007 - DL: L-1210/2007
# La mort va a cavall

La mort va a cavall (títol original en italià: Da uomo a uomo) és un spaghetti western dirigit per Giulio Petroni i estrenat el 1967. Ha estat doblat al català.

## Argument

Un vespre plujós, quatre homes ataquen una casa sense defensa. Bill Meceita, llavors un nen, amagat darrere un moble, assisteix a la violació i a l'homicidi de la seva família.
Quinze anys més tard, l'hora de la venjança ha sonat. Bill, ara adult, surt a la recerca dels bandits. Al mateix temps, Ryan surt de la presó, on va ser enviat fa anys pels seus antics còmplices. Ell té també només una idea present: la venjança. Els camins dels dos homes es creuaran, fins a acostar-se més del que s'hauria pogut creure. Comença llavors una relació... d'home a home !

## Repartiment

* Lee Van Cleef: Ryan
* John Phillip Law: Bill Meceita
* Carlo Pisacane
* Luigi Pistilli: Walcott
* Anthony Dawson: Burt Cavanaugh
* Mario Brega: Paco

## Al voltant de la pel·lícula

* La pel·lícula va ser rodada en el desert de Tabernas, a Espanya.
* El tema principal de la pel·lícula ha estat utilitzat a Kill Bill de Quentin Tarantino, que ret igualment homenatge a La mort era a la cita en diverses escenes.

## Referències

* ↑ esadir.cat. La mort va a cavall. esadir.cat.
* ↑ «Death rides a horse». The New York Times.
# Biblioteca Nacional de Letònia

La Biblioteca Nacional de Letònia, situada a la seva capital, Riga, es va fundar un any després de la independència del país, el 1919. Aquí es reuneixen les obres del dipòsit legal de Letònia. Fins al 2012 la institució estava repartida en diversos edificis. La digitalització dels seus fons es va iniciar a la fi del segle passat.
La biblioteca compleix, d'altra banda, les funcions habituals: la formació d'una col·lecció bibliogràfica nacional i el seu emmagatzematge i accés a llarg termini. Així mateix són destacables els seus programes educatius i d'accés a la informació per a tots els usuaris i investigadors.

## Referències

* ↑ «Learn More About the New National Library of Latvia!». Arxivat de l'original el 2011-10-14. [Consulta: 19 octubre 2011].
# (6351) Neumann

(6351) Neumann és un asteroide pertanyent al cinturó d'asteroides, descobert el 26 de març de 1971 per Cornelis Johannes van Houten i Tom Gehrels des de l'Observatori de Palomar, als Estats Units. Neumann es va designar inicialment com 4277 T-1. Més endavant va ser nomenat en honor de l'arquitecte barroc alemany Johann Balthasar Neumann (1687-1753).
Neumann orbita a una distància mitjana del Sol de 3,2505 ua, podent acostar-se fins a 3,2270 ua i allunyar-se fins a 3,2740 ua. Té una excentricitat de 0,0072 i una inclinació orbital de 8,1352° graus. Emplea a completar una òrbita al voltant del Sol 2140 dies. La seva magnitud absoluta és 12,3. Té 17,402 km de diàmetre. Té una albedo estimada de 0,084.

## Referències

* 1 2 3 Afirmat a: Minor Planet Center Database.
* 1 2 3 4 5 6 «JPL Small-Body Database». [Consulta: 12 novembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=6351.
* 1 2 3 4 5 6 7 «JPL Small-Body Database». [Consulta: 2 febrer 2024].

## Vegeu també

* Llista d'asteroides del (6301) al (6400)
* Cos menor del sistema solar
* Cinturó d'asteroides
# Oulad Rahmoune

Oulad Rahmoune (en àrab أولاد رحمون, Ūlād Raḥmūn; en amazic ⵡⵍⴰⴷ ⵕⵃⵎⵓⵏ) és una comuna rural de la província d'El Jadida, a la regió de Casablanca-Settat, al Marroc. Segons el cens de 2014 tenia una població total de 28.449 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Ramon Alfonseda i Pous

Ramon Alfonseda i Pous (Granollers, 4 de març del 1948) va ser un destacat futbolista català dels anys 70.
Va jugar de davanter centre 117 partits (98 dels quals de Lliga) amb el Barça entre 1969 i 1973, en què va marcar 27 gols, després de formar-se a les categories inferiors del club. L'any 1971 va jugar a l'Estadi Santiago Bernabéu de Madrid la final de la Copa del Generalíssim contra el València i va marcar el gol, a 8 minuts del final de la pròrroga, que li va donar el títol al Barça (resultat final, 4-3).
Va ser internacional sub-23 en tres ocasions i va participar en els Jocs Olímpics de Mexic'68.
Actualment, Alfonseda presideix l'Agrupació Barça Jugadors, càrrec que assumí el 2003.

## Referències

* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
# Maleficio

Maleficio és una pel·lícula en blanc i negre també titulada com Tres citas con el destino coproducció de l'Argentina, Espanya i Mèxic dirigida per León Klimovsky (episodi argentí), Florián Rey (episodi espanyol) i Fernando de Fuentes (episodi mexicà) sobre el guió d'Alberto Girri (episodi mexicà), Alejandro Verbitsky i Emilio Villalba Welsh (episodi argentí) i Miguel Mihura (episodi espanyol) que es va estrenar el 15 de juliol de 1954 i que va tenir com a protagonistes a Narciso Ibáñez Menta i Olga Zubarry (episodi argentí), Jorge Mistral i Fernando Cortés (episodi mexicà) i Antonio Vilar i Amparo Rivelles (episodi español).

## Sinopsi

Un conte sobre la influència letal d'una joia.

## Repartiment
   ### Episodi argentí

* Narciso Ibáñez Menta ... Doctor Félix Miranda / Martín Pacheco
* Santiago Gómez Cou... inspector de la policía
* Nathán Pinzón... "el griego"
* Maurice Jouvet... Roberto
* Ricardo Argemí
* Alba Solís... Ángela
* Alberto Quiles

   ### Episodi mexicà

* Jorge Mistral... Conde Everardo Garrido y Altamira / Sebastián
* Fernando Cortés... Everardo Barbosa
* Sara Guasch... Amelia
* Fernando Galiana
* Tito Novaro

   ### Episodi espanyol

* Antonio Vilar... Antonio
* Amparo Rivelles... Chelo
* Lolita Sevilla... Gloria
* Manuel Arbó... cantinero
* Rosario Royo
* José G. Rey
* Félix Briones

## Comentaris

La crònica d' El Heraldo del Cinematografista va dir que es tractava d'una:
| « | ”discreta narració que barreja elements policials, dramàtics i de fantasia”. | » |

## Referències

* Manrupe, Raúl; Portela, María Alejandra. Un diccionario de films argentinos (1930-1995) pág. 350. Buenos Aires, Editorial Corregidor, 2001. ISBN 950-05-0896-6.

## Enllaços externs

* Informació sobre Maleficio'' a cinenacional.com
# Farmers Classic 2010

El Torneig de Los Angeles 2010, oficialment conegut com a Farmers Classic 2010, és una competició tennística jugada sobre pista dura que està inclosa dins de les sèries 250 de l'ATP. La 84a edició del torneig es va celebrar entre el 26 de juliol i l'1 d'agost de 2010 al Los Angeles Tennis Center de Los Angeles, Califòrnia, Estats Units.
El tennista local Sam Querrey va defensar el títol aconseguit l'any passat i els germans Bob Bryan i Mike Bryan van guanyar la seva centena final disputada al circuit ATP, i el sisè títol a Los Angeles.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1/WC | A. Murray | 6 | 4 | 6 |
| Q | T. Smyczek | 1 | 6 | 2 | 1/WC | A. Murray | 7 | 6 | |
| | A. Falla | 4 | 6 | 7 | | A. Falla | 6$^3$ | 1 | |
| 5 | E. Gulbis | 6 | 3 | 6$^8$ | | | | | | 1/WC | A. Murray | 6 | 1 | 6 |
| 4 | F. López | 7 | 6 | | | | | | | 4 | F. López | 0 | 6 | 4 |
| | D. Sela | 6² | 4 | | 4 | F. López | 3 | 7 | 6 | | | | | |
| WC | J. Blake | 7 | 7 | | WC | J. Blake | 6 | 6⁶ | 4 | | | | | |
| | B. Becker | 5 | 6⁵ | | | | | | | | | | | | 1/WC | A. Murray | 7 | 6² | 3 |
| 6 | J. Tipsarević | 7 | 6 | | | | | | | | | | | | 2 | S. Querrey | 5 | 7 | 6 |
| Q | S. Devvarman | 6⁹ | 2 | | 6 | J. Tipsarević | 6 | 7 | | | | | | |
| WC | R. Sweeting | 6 | 2 | 3 | 3 | M. Bagdatís | 3 | 5 | | | | | | |
| 3 | M. Bagdatís | 3 | 6 | 6 | | | | | | 6 | J. Tipsarević | 7 | 6⁵ | 4 |
| | R. Schüttler | 6 | 3 | 6 | | | | | | 2 | S. Querrey | 6$^3$ | 7 | 6 |
| | R. Ginepri | 3 | 6 | 4 | | R. Schüttler | 2 | 6 | 6$^4$ | | | | | |
| | K. Anderson | 6$^8$ | 6 | 0 | 2 | S. Querrey | 6 | 3 | 7 |
| 2 | S. Querrey | 7 | 4 | 6 | | | | | |

## Quadre doble masculí

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| 1 | Bob Bryan Mike Bryan | 7 | 6 | |
| | Ernests Gulbis Dmitri Tursúnov | 5 | 3 | | 1 | Bob Bryan Mike Bryan | 6 | 6 |
| 4 | Rohan Bopanna Aisam-ul-Haq Qureshi | 3 | 7 | [14] | 4 | Rohan Bopanna Aisam-ul-Haq Qureshi | 2 | 4 |
| | Arnaud Clément Jonathan Erlich | 6 | 6$^4$ | [12] | | | | | 1 | Bob Bryan Mike Bryan | 6⁶ | 6 | [10] |
| | Feliciano López Janko Tipsarević | 6² | 6⁵ | | | | | | | Eric Butorac Jean-Julien Rojer | 7 | 2 | [7] |
| | Ross Hutchins Jordan Kerr | 7 | 7 | | | Ross Hutchins Jordan Kerr | 3 | 2 |
| | Eric Butorac Jean-Julien Rojer | 6 | 4 | [10] | | Eric Butorac Jean-Julien Rojer | 6 | 6 |
| 2 | Robert Lindstedt Horia Tecău | 3 | 6 | [6] | | | | |

## Enllaços externs

* Quadre individual masculí PDF
* Quadre doble masculí PDF
Los Angeles :
1968
1969
1970
1971
1972
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012 :
ATP World Tour 2010
< 2009
2011 > :
ATP World Tour Finals, Londres :
# Kampala Capital City Authority FC

El Kampala Capital City Authority FC o KCCA FC és un club de futbol ugandès de la ciutat de Kampala.
Va ser fundat el 12 d'abril de 1963 un departament de l'ajuntament de Kampala. Ascendí a primera divisió per primer cop el 1974, i dos anys després de l'ascens, el club guanyà la seva primera lliga. Fins 2014 fou conegut com a Kampala City Council FC.

## Palmarès

* Lliga ugandesa de futbol:
** 1976, 1977, 1981, 1983, 1985, 1991, 1997, 2007–08, 2012–13, 2013–14, 2015–16, 2016–17, 2018–19
* Copa ugandesa de futbol:
** 1979, 1980, 1982, 1984, 1987, 1990, 1993, 2004, 2017, 2018
* Copa CECAFA de clubs:
** 1978, 2019
* Super 8:
** 2018

## Referències

* ↑ «KCC Football Club». Soccer256. Arxivat de l'original el 2014-02-21. [Consulta: 7 febrer 2014].
* ↑ «Kampala City Council Football Club». Internet Archive. Arxivat de l'original el 2011-05-21. [Consulta: 7 febrer 2014].
* ↑ «KCCA Web Portal». Kampala Capital City Authority. [Consulta: 11 febrer 2014].
* ↑ «Kampala Capital City Authority F.C.». KCCA FC. [Consulta: 11 febrer 2014].
* ↑ «Uganda - List of Champions». RSSSF.
* ↑ «Uganda - List of Cup Winners». RSSSF.
# Biblioteca Nacional de Ciències Stefanyk

La Biblioteca Nacional de Ciències Stefanyk o també coneguda com Vasyl Stefanyk Lviv Biblioteca Científica Nacional de Ucrania (en ucraïnès: Львівська національна наукова бібліотека України імені Василя Стефаника) és una biblioteca nacional d'Ucraïna a la ciutat de Lviv. També serveix com a complex d'instituts de ciència i recerca de l'⁣Acadèmia Nacional de Ciències d'Ucraïna.
La biblioteca es va establir formalment el 2 de gener de 1940 amb la seva seu a l'edifici d'⁣Ossolineum i composta per fons d'Ossolineum i moltes altres biblioteques importants i col·leccions privades, totes nacionalitzades després que el territori fos annexat per la Unió Soviètica a conseqüència de la seva invasió de Polònia. Va rebre el nom de Vasyl Stefanyk el 1971, l'any del centenari del naixement d'aquest escriptor modernista i activista polític ucraïnès.

## Referències

* ↑ «history». Lviv National Scientific Library. Arxivat de l'original el 13 de juliol 2018. [Consulta: 24 març 2022].

## Enllaços externs

* Biblioteca Nacional de Ciències Stefanyk - Lloc web oficial
# 266

El 266 (CCLXVI) fou un any comú començat en dilluns del calendari julià.

## Esdeveniments

* El rei Odenat de Palmira envaeix l'Imperi Sassànida amb la intenció de conquerir-ne la capital, Ctesifont. Malgrat que arriba a plantar-se davant de les muralles de la ciutat dues vegades, no aconsegueix capturar-la. Tanmateix, es proclama a si mateix «rei de reis».
# Oulad Settout

Oulad Settout (en àrab اولاد ستوت, Ūlād Sattūt; en amazic ⵡⵍⴰⴷ ⵙⵜⵜⵓⵜ) és una comuna rural de la província de Nador, a la regió de L'Oriental, al Marroc. Segons el cens de 2014 tenia una població total de 23.218 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Rasos de Tubau

Els Rasos de Tubau és una petita serralada del nord de Catalunya situada al Prepirineu oriental meridional, a cavall entre el Berguedà i el Ripollès.
El cim màxim és el Pedró de Tubau de 1.543,2 metres.

## Geografia

Els Rasos de Tubau es troba a les comarques del Berguedà i el Ripollès. La seva ubicació és el punt de canvi de diferents conques fluvials, així al:
* Nord-oest. Els torrents de Solls, i de l'Aranyonet són tributaris del riu Arija, que a la vegada ho és del riu Llobregat, en el seu tram alt i per sobre de l'embassament de la Baells.
* Nord-est. Els torrents de Solanllong, i de Puigbó són tributaris del riu el Merdàs. que a la vegada ho és del riu Freser, i aquest del riu Ter.
* Sud. Els diferents petits cursos fluvials coincideixen a la riera de Merlès, tributaria del riu Llobregat, en el seu tram mig per sota de l'embassament de la Baells.
Amb tot, a causa de la natura calcària del sòl, una gran part de la circulació de les aigües és subterrània i provoca nombrosos fenòmens càrstics.
La part berguedana és íntegrament a l'alt Berguedà.
La pràctica totalitat dels Rasos de Tubau és espai natural protegit i forma part de l'Espai Natural d'Interès Nacional “Rasos de Tubau”, i aquest Espai va ser declarat espai Natura 2000 mitjançant l'Acord del Govern 112/2006, de 5 de setembre, que aprova la xarxa Natura 2000 a Catalunya.

## Geologia

Geològicament es tracta d'un tros de les serres Interiors del Pirineu, on els relleus han sofert els plegaments alpins, parats com ones que s'haguessin estavellat contra la ferma barrera axial pirinenca.
Els terrenys que predominen pertanyen al Cretàcic superior i a l'Eocè; gran part està constituïda per conglomerats, gresos i argiles del Paleogen.

## Referències

* ↑ «Rasos de Tubau». [Consulta: 24 agost 2018].
# 62 de l'Àguila

62 de l'Àguila (62 Aquilae) és una estrella de la constel·lació de l'Àguila situada a uns 427 anys llum del Sol. Té una magnitud aparent de 5,67.

## Referències

* ↑ Afirmat a: Michigan catalogue of two-dimensional spectral types for the HD Stars, Vol. 5. Indicat a la font segons: SIMBAD. Llengua del terme, de l'obra o del nom: anglès. Data de publicació: 1999.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 3 Steven Majewski «Determining ages of APOGEE giants with known distances» (en anglès). Astrophysical Journal, 1, 20-01-2016. DOI: 10.3847/0004-637X/817/1/40.
* ↑ «APOGEE Data and Spectral Analysis from SDSS Data Release 16: Seven Years of Observations Including First Results from APOGEE-South». Astronomical Journal, 3, 01-09-2020. DOI: 10.3847/1538-3881/ABA592.
Viccionari
# Farmer City

Farmer City és una població dels Estats Units a l'estat d'Illinois. Segons el cens del 2000 tenia 2.055 habitants.

## Demografia

Segons el cens del 2000, Farmer City tenia 2.055 habitants, 830 habitatges, i 557 famílies. La densitat de població era de 345 habitants/km².
Dels 830 habitatges en un 32,2% hi vivien nens de menys de 18 anys, en un 52,8% hi vivien parelles casades, en un 9,8% dones solteres, i en un 32,8% no eren unitats familiars. En el 28,1% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,94.
Per edats la població es repartia de la següent manera: un 24,7% tenia menys de 18 anys, un 7% entre 18 i 24, un 27,6% entre 25 i 44, un 21,6% de 45 a 60 i un 19,1% 65 anys o més.
L'edat mediana era de 39 anys. Per cada 100 dones de 18 o més anys hi havia 90 homes.
La renda mediana per habitatge era de 40.223 $ i la renda mediana per família de 45.515 $. Els homes tenien una renda mediana de 34.524 $ mentre que les dones 22.438 $. La renda per capita de la població era de 19.946 $. Aproximadament el 5,6% de les famílies i el 8,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Farmer City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Farmer City». American Fact Finder. Oficina del Cens dels Estats Units, 12-01-2010.
# Laciana

Laciana és una comarca tradicional situada en la Província de Lleó (comunitat autònoma de Castella i Lleó).

## Lingüística

La llengua predominant és el castellà, però amb important influència i presència de l'lleonès en la seva variant local coneguda com pachuezu dialecte caracteritzat per la palatalització de la -l- inicial llatina en l'anomenada "che vaqueira", representada tradicionalment amb les grafies "ts". Malgrat estar en perill de desaparició, són diverses les iniciatives que des de les administracions de la comarca es realitzen per a revitalitzar el parla tradicional de la zona, com poden ser la seva presència en pregons de festes locals cursos eventuals o el ja arrelat "mercáu tsacianiegu".

## Context geogràfic

En la província de Lleó, la comarca s'estén a cavall entre les comarques d'El Bierzo i Babia. És una terra de forests escarpades sembrades de mines i explotacions carboníferes a cel obert. Els rius d'aquest vessant fluïxen ja amb direcció a l'Atlàntic, en direcció contrària als de les veïnes Babia i Omaña.

## Poblacions

La comarca de Laciana està integrada pel municipi de Villablino (pobles de Villablino, Villaseca, Caboalles de Abajo, Caboalles de Arriba, Villager, Rioscuro, Sosas, Robles, Rabanal de Abajo, Rabanal de Arriba, Llamas, Orallo, Lumajo, i Villar de Santiago). Altres nuclis importants són Villaseca de Laciana, Caboalles de Arriba, Robles de Laciana, Rioscuro, Lumajo, ja a la veïna Babia La Cueta (bressol del riu Sil).

## Reserva de la Biosfera

El dia 10 de juliol del 2003 la Vall de Laciana va ser declarat oficialment Reserva de la Biosfera. A més la Reserva de la Biosfera de Laciana es troba inclosa dintre del projecte d'ampliació de l'àrea d'afecció del Pla d'Ordenació dels Recursos Naturals de l'Espai natural Sierra de Ancares, a causa de la importància de les poblacions de gall del bosc i os. La reserva de la biosfera de Laciana comprèn les 21.700 hectàrees de la comarca.

## Personatges il·lustres

* Benjamín Rubio, lluitador antifranquista.
* José Manuel López Rodríguez, ciclista.
* Valdo, futbolista

## Referències

* ↑ El Habla de Babia y Laciana, de Guzmán Álvarez Pérez(1985),ISBN: 84-86013-22-4
* ↑ Pregón de las fiestas de Villablino a cargo de la escritora Emilce Núñez
* ↑ Curs de Pachuezu en col·laboració amb l'Ajuntamentode Vilablino.
* ↑ Noticia al Diario de León

## Enllaços externs

* Pàgina oficial de Caboalles de Abajo Arxivat 2008-12-18 a Wayback Machine.
* Pàgina web d'interès sobre la comarca Arxivat 2008-06-04 a Wayback Machine.
* Pàgina Oficial de la Reserva de la Biosfera de Laciana
# Blumenavia

Blumenavia és un gènere de fongs de la família Phallaceae. El gènere inclou tres espècies de Sud-amèrica i 3 d'africanes.

## Espècies

* Blumenavia angolensis
* Blumenavia baturitensis
* Blumenavia crucis
* Blumenavia heroica
* Blumenavia rhacodes
* Blumenavia toribiotalpaensis

## Referències

* ↑ Dictionary of the Fungi. 10th. Wallingford: CAB International, 2008, p. 95. ISBN 978-0-85199-826-8.
* ↑ «Species Fungorum - Blumenavia» (en anglès). [Consulta: 10 juliol 2022].